Meddelelse om indkaldelse af forslag om overdragelse af et udvindingsområde til udvinding af kulbrinter

(2019/C 3/02)

I overensstemmelse med paragraf 27a, stk. 1, i lov nr. 44/1988 om beskyttelse og udnyttelse af mineralressourcer (loven om minedrift) som ændret meddeler distriktsminekontoret i Bratislava herved, at Slovakiet, via distriktsminekontoret i Bratislava som kompetent myndighed, indkalder forslag om overdragelse af et udvindingsområde til udvinding af naturgas fra en naturgasforekomst (som ejes af Den Slovakiske Republik). Med henvisning til artikel 3, stk. 2, litra a), i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (1) opfordrer kontoret ydermere de berørte parter til at indgive forslag om overdragelse af følgende udvindingsområde:

Špačince (forekomst nr. 13)

Navn på udvindingsområdet/registreringsnummer : Špačince/098/A Udvindingsområdets overflade i m2 : 322 923,89 Type mineral : naturgas Størrelsen af de geologiske reserver : 10 000 000 m3 i kategorien »potentielt rentable« Matrikel (IČUTJ — identifikationsnummer) : Špačince (861 049) Distrikt/distriktskode : Trnava/207 Produktionsanlæggets status : Udvinding af forekomsten indtil 1996. Udvindingen af forekomsten er ikke genoptaget siden da.

Koordinater for hjørnepunkterne for Špačince-udvindingsområdet:

Hjørnepunkter for udvindingsområdet Længdegrad Breddegrad I 17,62747682 48,42965402 II 17,62520611 48,43127419 III 17,62404136 48,43947535 IV 17,62728349 48,43967919 V 17,63029415 48,43159405

De geografiske koordinater er i decimalgrader og det geodætiske system er WGS-84.

Vigtige oplysninger:

Tilladelsens type — rettigheden til at udvinde ressourcer fra en eksklusiv forekomst og håndtere de udvundne mineraler (enheden, der fremsætter forslaget, kan kun udøve denne rettighed, efter distriktsminekontoret har udstedt en retligt bindende tilladelse til minedrift).

Den adresse, som forslag om overdragelse af udvindingsområdet skal sendes til, og fristen for modtagelse af forslag om overdragelse af udvindingsområdet:

Obvodný banský úrad v Bratislave (distriktsminekontoret i Bratislava) Mierová 19 821 05 Bratislava SLOVAKIET

Forslag skal være modtaget senest 90 dage efter datoen for offentliggørelsen af denne meddelelse i Den Europæiske Unions Tidende.

Betingelser for deltagelse i udvælgelsesproceduren:

Juridiske eller fysiske personer, der indgiver forslag om overdragelse af udvindingsområdet, skal fremvise dokumentation for en gyldig tilladelse til minedrift eller lignende tilladelse, som udstedt af en stat, der er part i aftalen om Det Europæiske Økonomiske Samarbejdsområde, og som omfatter de aktiviteter, der skal udføres i det udvindingsområde, der er genstand for forslaget, og skal sammen med forslaget indgive et affaldshåndteringsforslag og en rapport om deres hidtidige minedrift.

Betingelser for erhvervelse af kopier af dokumentationen vedrørende udpegningen af området for den beskyttede forekomst og vedrørende udpegningen af udvindingsområdet:

På distriktsminekontoret i Bratislava, Mierová 19, 821 05, Bratislava, Slovakiet, kan der ses kort over udvindingsområdets grænser, og der kan erhverves kopier af aftalen om udpegningen af området for den beskyttede forekomst og af udpegningen af dette udvindingsområde.

Krav til indholdet af forslag om overdragelse af udvindingsområdet:

Data om udvindingsområdet og data om den eksklusive forekomst, den foreslåede udvindingsmetode og metode til udvikling, forberedelse, forarbejdning og raffinering, foreløbige datoer for udviklings-, forberedelses- og udvindingsarbejdet, foranstaltninger til at mindske den miljømæssige påvirkning af udvindingsområdet, den foreslående enheds finansielle kapacitet, den foreslående enheds tekniske kapacitet, en angivelse af forholdene og fremskridtene vedrørende afhjælpning af interessekonflikter og en beregning af de forventede fordele ved at udnytte mineralforekomsten på statens vegne og fra det forventede salg af de mineraler, der udvindes fra den eksklusive forekomst i det udvindingsområde, der er genstand for buddet.

Evalueringskriterier for forslag:

Forslagene om overdragelse af udvindingsområdet evalueres af et panel med hensyn til deres overholdelse af kravene i betingelserne for deltagelse i udvælgelsesproceduren, den foreslåede metode til udvinding af den eksklusive forekomst og placering af affaldsdeponeringsanlæg, affald fra minedrift, bundfældningsbrønde og andre affaldsopbevaringsanlæg, afhjælpning af interessekonflikter og overholdelse af kravene til indholdet af forslag om overdragelse af udvindingsområdet. Hvert enkelt kriterie evalueres ligevægtigt.

Forventet dato for udstedelse af tilladelsen:

Senest to måneder efter indgivelsen af en egnet ansøgning om tilladelse til minedrift, såfremt forslaget godkendes.

Forslag om overdragelse af udvindingsområdet kan indgives personligt eller med post til distriktsminekontoret i Bratislava, Mierová 19, 821 05, Bratislava, Slovakiet, i en lukket kuvert med påskriften »Návrh do výberového konania« (»Forslag til udvælgelsesprocedure«) og en tydelig angivelse af navnet på den enhed, der indgiver forslaget. Forslaget skal ledsages af en erklæring om, at den forslående enhed accepterer betingelserne i denne meddelelse. Forslagets dato er den dato, hvor det bliver indgivet personligt, eller hvor det bliver postet.

Distriktsminekontoret i Bratislava er den kompetente myndighed, der kan udstede tilladelser til udvinding af forekomsten i det pågældende udvindingsområde. De kriterier, betingelser og krav, der er anført i artikel 5, stk. 1 og 2, og artikel 6, stk. 2, i direktivet, er anført i det slovakiske nationalråds lov nr. 51/1988 om minedrift, sprængstoffer og statens minedriftsadministration som ændret.

Yderligere oplysninger kan fås ved at ringe til +421 2 5341 7306 eller ved at sende en e-mail til: obuba@obuba.sk

(1) EFT L 164 af 30.6.1994, s. 3.